section_heading: Pozadina
paragraph_text: Opeth je 1989. u Stockholmu, Švedskoj osnovao David Isberg. U skupinu je pozvao Mikaela Åkerfeldta (iz tada nedavno raspuštenog sastava Eruption). Ostali članovi grupe usprotivili su se tome i napustili je, tako da su u njoj ostali samo Isberg i Åkerfeldt. Anders Nordin, Nick Döring i Andreas Dimeo pridružili su joj se kao zamjenski članovi. Održavali su probe u osnovnoj školi koristeći se starom opremom iz 1960-ih koju su ondje pronašli. Sastav je održao koncert u veljači 1991. u Stockholmu s Therionom, Excruciateom i Authoriseom. Samo su dvije skladbe bile odsvirane na nastupu. Åkerfeldt je o nastupu komentirao: "Pretpostavljam da je to bio najgori nastup koji se može doživjeti. Bili smo toliko nervozni da smo svi htjeli otkazati jebeni nastup i samo se vratiti kući."